قارادنیز اقتصادی امکداشلیق پارلامنترلر قورولو باش کاتیبی آساف حاجییئو، هئچ بیر زامان ساواشدان یانا اولمایان آذربایجانین، ارمنیستان ایله پروبلئملرین باریش یولویلا حل ائدیلمه‌سیندن یانا اولدوغونو سؤیله‌دی.
حاجییئو، آنادولو آژانسینا وئردیگی آچیقلامادا، آذربایجان ایله ارمنیستان آراسینداکی تورپاق بوتونلوگو آنلاشمازلیغینین آرتیق کؤکدن حل ائدیلمه‌سی لازیم اولدوغونا دقت چکدی.
کاتالونیانین موستقیللیک طلبینی خاطیرلادان حاجییئو، "آوروپا بیرلیگی ایسپانیانین یانیند‌ا دوردو و طلبی 'قبول ائدیلمز' اولاراق تانیملادی. ایسپانیانین تورپاق بوتونلوگونه سایغی دویانلار، قونو قاراباغ اولونجا قاراباغین ارمنیلره وئریلمه‌سی چاغریسینی ائتدی. ایسپانیانین تورپاق بوتونلوگونه حؤرمت ائد‌نلر، آذربایجانین تورپاق بوتونلوگونه ده حؤرمت ائتمک مجبوریتینده‌دیر‌لر. عکسینه وضعیت ایکیلی استاندارد اولار، باشقا آچیقلاماسی دا اولماز" ایفاده‌لرینی ایشلتدی.
حاجییئو، آذربایجانین قاراباغ ساواشی ایله ایشغال آلتینداکی تورپاقلارینین بؤیوک بیر بؤلومونو آلدیغینی ایفاده ائد‌رک، ارمنیستانین دیالوگا یاناشماماسی وضعیتینده آذربایجانین گئری قالان تورپاقلاری آلماق اوچون گوج قوللانماقدان چکینمه‌یه‌جگینی سؤیله‌دی.
هئچ بیر زامان ساواشدان یانا اولمادیقلارینی وورغولایان حاجییئو،
"طبیعی کی ارمنیستان ایله یئنی بیر ساواشا گیرمک ایسته‌میریک چونکو هر ساواشدا گنجلریمیزی ایتیریریک. بیز ارمنیستان ایله پروبلئملرین باریش یولویلا حل ائدیلمه‌سیندن یاناییق. اومود ائدیریک ارمنیستان ساواش یولویلا دئییل، ماسادا و دیالوگلا گئری قالان تورپاقلاریمیزی قایتارار" ایفاده‌لرینی ایشلتدی.
